Na podlagi prvega odstavka 71. člena in za izvajanje tretjega odstavka 107. člena Zakona o javnem naročanju (Uradni list RS, št. 91/15 in 14/18) Vlada Republike Slovenije izdaja

UREDBO

o spremembah in dopolnitvah Uredbe o zelenem javnem naročanju

1. člen

V Uredbi o zelenem javnem naročanju (Uradni list RS, št. 51/17 in 64/19) se v 1. členu v drugem odstavku prva alineja spremeni tako, da se glasi:

»- del Direktive (EU) 2019/1161 Evropskega parlamenta in Sveta z dne 20. junija 2019 o spremembi Direktive 2009/33/ES o spodbujanju čistih in energetsko učinkovitih vozil za cestni prevoz (UL L št. 188 z dne 12. julij 2019, str. 116–130) ter«.

1. člen

V 4. členu se v prvem odstavku 15. točka spremeni tako, da se glasi:

»15. vozila za cestni prevoz in storitve prevoza,«.

1. člen

V 6. členu se v prvem odstavku prva alineja spremeni tako, da se glasi:

» - energijska učinkovitost in uporaba obnovljivih oziroma drugih alternativnih virov energije;«.

V peti alineji se besedilo »ali gradnje, spodbujanje popravil, priprave in predelave odsluženih izdelkov in odpadkov za ponovno uporabo ter recikliranje.« nadomesti z besedilom »in gradnje;«.

Doda se nova šesta alineja, ki se glasi:

»- spodbujanje uporabe proizvodov, ki se jih lahko večkrat uporabi namesto takih za enkratno uporabo, spodbujanje popravil, priprave in predelave odsluženih izdelkov in odpadkov za ponovno uporabo ter recikliranje.«.

V drugem odstavku se 17. točka spremeni tako, da se glasi:

» 17. delež čistih in brezemisijskih vozil za cestni prevoz in storitev prevoza, glede na kategorije vozil, kot jih določa 3. točka Priloge 2, ki je sestavni del te uredbe;«.

18. točka se črta.

Dosedanja 19. do 29. točka postanejo 18. do 28. točka.

Besedilo dosedanje 25. točke, ki postane 24. točka, se spremeni tako, da se glasi:

»24. delež univerzalnih čistil, ki ustrezajo zahtevam za pridobitev znaka za okolje EU za čistila za trdne površine glede merila strupenosti za vodno okolje in zahtevam za pridobitev znaka za okolje EU za čistila za trdne površine glede merila o izključenih in omejenih snoveh, znaša glede na prostornino vseh artiklov univerzalnih čistil najmanj 30 %;«.

Tretji odstavek se spremeni tako, da se glasi:

»(3) Za čista in brezemisijska vozila se štejejo vozila, definirana v 1. in 2. točki Priloge 2 te uredbe. Za alternativne vire energije se štejejo viri energije kot so navedeni v 1. točki Priloge 2 te uredbe.«.

V šestem odstavku se za besedilom »15.« doda vejica, besedilo »in 16.« pa se nadomesti z besedilom »16. in 17.«.

Za šestim odstavkom se doda nov sedmi odstavek, ki se glasi:

»(7) V primeru cilja iz 17. točke drugega odstavka tega člena lahko naročnik izjemoma odda javno naročilo brez upoštevanja ciljev iz 3. točke Priloge 2 te uredbe. V tem primeru mora ob naslednjem istovrstnem naročilu oziroma najkasneje do izteka referenčnega obdobja, kot to izhaja iz 3. točke Priloge 2 te uredbe, doseči zahtevano število čistih in brezemisijskih vozil glede na skupno število vozil iste kategorije, zajetih v vseh pogodbah v posameznem referenčnem obdobju. Pri naročilu storitev prevoza, kot izhajajo iz 60a. točke Priloge 1 te uredbe, lahko naročnik izjemoma ne upošteva cilja iz 3. točke Priloge 2 te uredbe, kadar naroča storitve prevoza na daljše relacije, ki ga z čistimi in brezemisijskimi vozili ni možno izvesti zaradi nižjega dosega vozila in hkrati na predmetni relaciji in v njeni bližnji okolici ne obstaja ustrezna polnilna infrastruktura. Ta izjema ne velja za naročila storitev prevoza znotraj urbanih območij in v primerih kadar naročilo storitve prevoza ne presega 100 prevoženih kilometrov na dan.«.

Dosedanji sedmi odstavek, ki postane osmi odstavek, se spremeni tako, da se glasi:

»(8) Kadar naročnik uporabi izjemi iz prejšnjih dveh odstavkov, mora to in razlog za njuno uporabo navesti in utemeljiti v dokumentu v zvezi z oddajo javnega naročila iz 9. točke prvega odstavka 2. člena ZJN-3. V primeru cilja iz 17. točke drugega odstavka tega člena mora naročnik v dokumentu navesti tudi načrt prihodnjih naročil v referenčnem obdobju, iz katerega mora biti razvidno predvideno število vseh vozil, predvideno število čistih in brezemisijskih vozil po kategorijah in dinamika bodočih javnih naročil znotraj referenčnega obdobja, pri čemer mora biti iz načrta razvidno tudi doseganje cilja iz 3. točke Priloge 2 te uredbe.«.

1. člen

V 7. členu se osmi odstavek spremeni tako, da se glasi:

»(8) Pri javnem naročanju vozil za cestni promet in storitev prevoza naročnik v tehničnih specifikacijah opredeli minimalne tehnične zahteve skladno s 1. in 2. točko Priloge 2 te uredbe za tista vozila, ki bodo prispevala k doseganju minimalnega cilja čistih in brezemisijskih vozil v javnem naročilu.«.

1. člen

V Prilogi 1 se 54. točka spremeni tako, da se glasi:

»54. »Stavba« pomeni objekt, ki je v skladu s Prilogo 1 Uredbe o klasifikaciji vrst objektov in objektih državnega pomena (Uradni list RS, št. 109/11 in 61/17 – GZ) klasificiran kot poslovna in upravna stavba (CC-SI 122), stavba splošnega družbenega pomena (CC-SI 126) ali stanovanjska stavba za posebne družbene skupine (CC-SI 113).«.

Besedilo 60. točke se spremeni tako, da se glasi:

»60. »Vozilo za cestni prevoz« pomeni vozilo, ki v skladu s Prilogo 1 Pravilnika o ugotavljanju skladnosti vozil (Uradni list RS, št. 105/09, 9/10, 106/10 – ZMV in 75/17 – ZMV-1) sodi v katero izmed kategorij: M1, M2, M3 (razreda I in A), N1, N2, N3, razen vozila, načrtovana in izdelana ali prilagojena samo za potrebe oboroženih sil, vozila, načrtovana in izdelana predvsem za uporabo na gradbiščih ali v kamnolomih, pristaniščih ali letaliških kompleksih, vozila, načrtovana in izdelana ali prilagojena za potrebe civilne zaščite, gasilskih enot ter enot za ohranjanje javnega reda in miru, neprebojna vozila, reševalna vozila, pogrebna vozila, vozila dostopna z invalidskim vozičkom ter mobilni žerjavi.

Vozilo razreda I pomeni vozilo kategorije M3 za prevoz več kot 22 potnikov poleg voznika, s prostorom za stoječe potnike in z možnostjo hitre menjave potnikov; vozilo razreda A pomeni vozilo kategorije M3 za prevoz več kot 22 potnikov poleg voznika, namenjeno prevozu stoječih potnikov, vozilo te kategorije ima sedišča in prostor za stoječe potnike.«.

Za 60. točko se doda nova 60a. točka, ki se glasi:

»60a. »Storitev prevoza« obsega storitve, obsežene z naslednjimi CPV kodami:

60112000-6 Storitve javnega cestnega prevoza

60130000-8 Storitve cestnega potniškega prevoza za posebne namene

60140000-1 Izredni potniški prevoz

90511000-2 Storitve zbiranja odpadkov

60160000-7 Prevoz pošte po cesti

60161000-4 Storitve prevoza paketov

64121100-1 Storitve poštne dostave

64121200-2 Storitve dostave paketov.«.

1. člen

Dosedanja Priloga 2 se nadomesti z novo Prilogo 2, ki je priloga in sestavni del te uredbe.

**PREHODNA IN KONČNA DOLOČBA«**

1. člen

(zaključek postopkov, začetih pred uveljavitvijo te uredbe)

(1) Postopki javnega naročanja, za katere je bilo obvestilo o javnem naročilu ali obvestilo o projektnem natečaju poslano v objavo pred uveljavitvijo te uredbe, se izvedejo po dosedanjih predpisih.

(2) Postopki javnega naročanja, za katere na portalu javnih naročil ni treba objaviti obvestila o naročilu in so naročniki gospodarskim subjektom poslali povabilo k sodelovanju, povabilo k potrditvi interesa ali povabilo k predložitvi ponudb pred uveljavitvijo te uredbe, se izvedejo po dosedanjih predpisih.

(3) Ne glede na prvi in drugi odstavek tega člena lahko naročnik ob upoštevanju spremenjenega 4. in 6. člena uredbe spremeni dokumentacijo v zvezi z oddajo javnega naročila oziroma navedbe v objavljenem obvestilu o javnem naročilu ter javno naročilo odda v skladu s spremenjenima 4. in 6. členom uredbe, če še ni potekel rok za predložitev ponudb.

1. člen

(uveljavitev uredbe)

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne 13. april 2021

EVA 2020-3130-0035

Vlada Republike Slovenije

**Janez Janša**

predsednik

**Priloga 2: Opredelitev ciljev in pogojev na področju javnega naročanja čistih in brezemisijskih vozil za cestni prevoz**

**1. Opredelitev pojmov in področja uporabe**

Cilji in pogoji se uporabljajo za javno naročanje vozil za cestni prevoz, ki bodo kupljena, zakupljena, najeta ali kupljena s pridržanim lastništvom ter za naročanje storitev, kot so navedene v 60a. točki Priloge 1 te uredbe, katerih postopek javnega naročila se bo začel 2. avgusta 2021 ali kasneje. Pri naročilu storitev cilji veljajo za vozila, ki se bodo uporabljala za zagotavljanje storitev, zajetih v posameznih pogodbah.

Tabela 1: Opredelitev pojmov

|  |  |  |
| --- | --- | --- |
| 1.1 | »Alternativni viri energije« | pomenijo vire energije ali goriva, ki se vsaj deloma uporabljajo kot nadomestek za fosilne naftne vire pri oskrbi prometa z energijo ter ki lahko prispevajo k dekarbonizaciji prometa in izboljšujejo okoljske parametre delovanja prometnega sektorja. Med drugim zajemajo:   * električno energijo, * vodik, * biogoriva, razen goriv, ki se proizvajajo iz krme z visokim tveganjem za posredno spremembo rabe zemljišč za katere je opazna znatna širitev proizvodnje na zemljišča z velikimi zalogami ogljika, * sintetična in parafinska goriva, * zemeljski plin, vključno z biometanom, v plinasti (stisnjeni zemeljski plin – SZP) in tekoči obliki (utekočinjeni zemeljski plin – UZP) * utekočinjeni naftni plin (UNP).   Pri vozilih, ki uporabljajo tekoča biogoriva, sintetična in parafinska goriva, se ta goriva ne smejo mešati s konvencionalnimi fosilnimi gorivi. |
| 1.2 | »Čisto lahko vozilo« | pomeni vozilo kategorije M1, M2 ali N1 z največjimi izpušnimi emisijami, izraženimi v CO2 g/km, in emisijami onesnaževal pri dejanski vožnji pod odstotkom veljavnih mejnih vrednosti emisij iz Tabele 2 te priloge. |
| 1.3 | »Čisto težko vozilo« | pomeni vozilo kategorije N2 ali N3, ki uporablja alternativne vire energije, kot so navedeni v točki 1.1 te tabele. |
| 1.4 | »Čisti mestni avtobus« | pomeni vozilo kategorije M3 (razred I in A), ki uporablja alternativne vire energije, kot so navedeni v točki 1.1 te tabele.  Vozilo razreda I pomeni vozilo kategorije M3 za prevoz več kot 22 potnikov poleg voznika, s prostorom za stoječe potnike in z možnostjo hitre menjave potnikov. Vozilo razreda A pomeni vozilo kategorije M3 za prevoz več kot 22 potnikov poleg voznika, namenjeno prevozu stoječih potnikov, vozilo te kategorije ima sedišča in prostor za stoječe potnike. |
| 1.5 | »Brezemisijski mestni avtobus« | pomeni čisti mestni avtobus, kot je naveden v točki 1.4 te tabele brez motorja z notranjim zgorevanjem ali z motorjem z notranjim zgorevanjem, ki oddaja manj kot 1 g CO2/kWh, merjeno v skladu z Uredbo (ES) št. 595/2009 Evropskega parlamenta in Sveta in njenimi izvedbenimi ukrepi, ali ki oddaja manj kot 1 g CO2/km, merjeno v skladu z Uredbo (ES) št. 715/2007 Evropskega parlamenta in Sveta in njenimi izvedbenimi ukrepi. |

**2. Opredelitev mejnih vrednosti emisij za čista lahka vozila**

Tabela 2: Mejne vrednosti emisij za čista lahka vozila

|  |  |  |  |  |
| --- | --- | --- | --- | --- |
| Kategorije vozil | Do 31. decembra 2025 | | Od 1. januarja 2026 | |
|  |  | Emisije onesnaževal zraka |  | Emisije onesnaževal zraka | |
| CO2 g/km | pri dejanski vožnji (1) kot odstotek mejnih vrednosti | CO2 g/km | pri dejanski vožnji (1) kot odstotek mejnih vrednosti |
|  | emisij (2) |  | emisij (2) |
| M1 | 50 | 80 % | 0 | ni relevantno |
| M2 | 50 | 80 % | 0 | ni relevantno |
| N1 | 50 | 80 % | 0 | ni relevantno |

1. Deklarirane največje vrednosti emisij pri dejanski vožnji (RDE) števila delcev (PN) v #/km in dušikovih oksidov (NOx) v mg/km, kot so navedene v točki 48.2 certifikata o skladnosti, kot je opisano v Prilogi IX k Direktivi 2007/46/ES Evropskega parlamenta in Sveta (\*) tako za celotno kot mestno vožnjo za preskus emisij pri dejanski vožnji.
2. Veljavne mejne vrednosti emisij v Prilogi I k Uredbi (ES) št. 715/2007 ali aktov, ki jo nasledijo.

**3. Opredelitev minimalnih ciljev čistih in brezemisijskih vozil za cestni prevoz v postopkih javnega naročanja vozil in storitev prevoza**

Tabela 3: Minimalni cilji za čista lahka vozila v celotnem številu vozil, zajetih v pogodbah pri javnem naročilu vozil in storitev prevoza

| **Kategorija vozil: čista lahka vozila (M1, M2 in N1)** | | | |
| --- | --- | --- | --- |
| Od 2. avgusta 2021 do 31. decembra 2025 (prvo referenčno obdobje) | | Od 1. januarja 2026 do 31. decembra 2030 (drugo referenčno obdobje) | |
| Število vseh vozil zajetih v pogodbah | Obvezno število čistih vozil | Število vseh vozil zajetih v pogodbah | Obvezno število čistih vozil |
| 1-4 | 1 | 1-4 | 1 |
| 5-9 | 2 | 5-9 | 2 |
| 10-13 | 3 | 10-13 | 3 |
| 14-18 | 4 | 14-18 | 4 |
| 19-22 | 5 | 19-22 | 5 |
| 23-27 | 6 | 23-27 | 6 |
| 28-31 | 7 | 28-31 | 7 |
| 32-36 | 8 | 32-36 | 8 |
| 37-40 | 9 | 37-40 | 9 |
| 41-45 | 10 | 41-45 | 10 |
| 46-50 | 11 | 46-50 | 11 |
| 51-54 | 12 | 51-54 | 12 |
| 55-59 | 13 | 55-59 | 13 |
| 60-63 | 14 | 60-63 | 14 |
| 64-68 | 15 | 64-68 | 15 |
| 69-73 | 16 | 69-73 | 16 |
| 74-77 | 17 | 74-77 | 17 |
| 78-82 | 18 | 78-82 | 18 |
| 83-86 | 19 | 83-86 | 19 |
| 87-91 | 20 | 87-91 | 20 |
| 92-95 | 21 | 92-95 | 21 |
| 96-100 | 22 | 96-100 | 22 |

*Opombe k Tabeli 3:*

*a) v primeru več kot 100 vozil se upošteva delež vsaj 22 % čistih vozil, tako da se pomnoži število vseh vozil z 0,22 ter zaokroži navzgor na višje celo število (npr. v primeru 105 vozil je število čistih vozil 24).*

*b) v primeru, da naročnik naroči le eno vozilo mora le to biti čisto.*

Tabela 4: Minimalni cilji za čista težka vozila v celotnem številu vozil, zajetih v pogodbah pri javnem naročilu vozil in storitev prevoza

| **Kategorija vozil: čista težka vozila (N2, N3)** | | | |
| --- | --- | --- | --- |
| Od 2. avgusta 2021 do 31. decembra 2025 (prvo referenčno obdobje) | | Od 1. januarja 2026 do 31. decembra 2030 (drugo referenčno obdobje) | |
| Število vseh vozil zajetih v pogodbah | Obvezno število čistih vozil | Število vseh vozil zajetih v pogodbah | Obvezno število čistih vozil |
| 1-14 | 1 | 1-11 | 1 |
| 15-28 | 2 | 12-22 | 2 |
| 29-42 | 3 | 23-33 | 3 |
| 43-57 | 4 | 34-44 | 4 |
| 58-71 | 5 | 45-55 | 5 |
| 72-85 | 6 | 56-66 | 6 |
| 86-100 | 7 | 67-77 | 7 |
|  | | 78-88 | 8 |
| 89-100 | 9 |

*Opombe k Tabeli 4:*

*a) v obdobju od 2.8.2021 do 31.12.2025 se v primeru več kot 100 vozil upošteva delež vsaj 7 % čistih vozil, tako da se število vseh vozil pomnoži z 0,07 ter zaokroži navzgor na višje celo število (v primeru 105 vozil je število čistih vozil 8).*

*b) v obdobju od 1.1.2026 do 31.12.2030 se v primeru več kot 100 vozil upošteva delež 9 % čistih vozil, tako da se število vseh vozil pomnoži z 0,09 ter zaokroži navzgor na višje celo število (v primeru 105 vozil je število čistih vozil 10).*

*c)* *v primeru, da naročnik naroči le eno vozilo mora le to biti čisto.*

Tabela 5: Minimalni cilji za čiste in brezemisijske mestne avtobuse v celotnem številu vozil, zajetih v pogodbah pri javnem naročilu vozil in storitev prevoza

| **Kategorija vozil: čisti in brezemisijski mestni avtobusi (M3, razred I in A)** | | | | | |
| --- | --- | --- | --- | --- | --- |
| Od 2. avgusta 2021 do 31. decembra 2025 (prvo referenčno obdobje) | | | Od 1. januarja 2026 do 31. decembra 2030 (drugo referenčno obdobje) | | |
| Število vseh vozil zajetih v pogodbah | Obvezno število čistih vozil | Obvezno število brezemisijskih vozil v čistih vozilih | Število vseh vozil zajetih v pogodbah | Obvezno število čistih vozil | Obvezno število brezemisijskih vozil v čistih vozilih |
| 1-3 | 1 | 1 | 1-2 | 1 | 1 |
| 4-7 | 2 | 1 | 3-5 | 2 | 1 |
| 8-10 | 3 | 2 | 6-8 | 3 | 2 |
| 11-14 | 4 | 2 | 9-10 | 4 | 2 |
| 15-17 | 5 | 3 | 11-12 | 5 | 3 |
| 18-21 | 6 | 3 | 13-15 | 6 | 3 |
| 22-25 | 7 | 4 | 16-17 | 7 | 4 |
| 26-28 | 8 | 4 | 18-20 | 8 | 4 |
| 29-32 | 9 | 5 | 21-22 | 9 | 5 |
| 33-36 | 10 | 5 | 23-25 | 10 | 5 |
| 37-39 | 11 | 6 | 26-27 | 11 | 6 |
| 40-42 | 12 | 6 | 28-30 | 12 | 6 |
| 43-46 | 13 | 7 | 31-32 | 13 | 7 |
| 47-50 | 14 | 7 | 33-35 | 14 | 7 |
| 51-53 | 15 | 8 | 36-37 | 15 | 8 |
| 54-57 | 16 | 8 | 38-40 | 16 | 8 |
| 58-60 | 17 | 9 | 41-42 | 17 | 9 |
| 61-64 | 18 | 9 | 43-45 | 18 | 9 |
| 65-67 | 19 | 10 | 46-47 | 19 | 10 |
| 68-71 | 20 | 10 | 48-50 | 20 | 10 |
| 72-75 | 21 | 11 | 51-52 | 21 | 11 |
| 76-78 | 22 | 11 | 53-55 | 22 | 11 |
| 79-82 | 23 | 12 | 56-57 | 23 | 12 |
| 83-86 | 24 | 12 | 58-60 | 24 | 12 |
| 87-89 | 25 | 13 | 61-62 | 25 | 13 |
| 90-93 | 26 | 13 | 63-65 | 26 | 13 |
| 94-96 | 27 | 14 | 66-67 | 27 | 14 |
| 97-100 | 28 | 14 | 68-69 | 28 | 14 |
|  | | | 70-72 | 29 | 15 |
| 73-74 | 30 | 15 |
| 75-77 | 31 | 16 |
| 78-80 | 32 | 16 |
| 81-82 | 33 | 17 |
| 83-85 | 34 | 17 |
| 86-87 | 35 | 18 |
| 88-90 | 36 | 18 |
| 91-92 | 37 | 19 |
| 93-95 | 38 | 19 |
| 96-98 | 39 | 20 |
| 99-100 | 40 | 20 |

*Opombe k Tabeli 5:*

*a) v obdobju od 2.8.2021 do 31.12.2025 se v primeru več kot 100 vozil upošteva delež vsaj 28 % čistih vozil, tako da se število vseh vozil pomnoži z 0,28 ter zaokroži navzgor na višje celo število (v primeru 105 vozil je število čistih vozil 30). Izračun brezemisijskih vozil se naredi tako, da se čista vozila pomnožijo z 0,5 ter zaokroži navzgor na višje celo število (v primeru 30 čistih vozil je brezemisijskih 15).*

*b) v obdobju od 1.1.2026 do 31.12.2030 se v primeru več kot 100 vozil upošteva delež vsaj 40 % čistih vozil, tako da se število vseh vozil pomnoži z 0,40 ter zaokroži navzgor na višje celo število (v primeru 106 vozil je število čistih vozil 43). Izračun brezemisijskih vozil se naredi tako, da se čista vozila pomnožijo z 0,5 ter zaokroži navzgor na višje celo število (v primeru 43 čistih vozil je brezemisijskih 22).*

*c) v primeru, da naročnik naroči le eno vozilo mora le to biti čisto oz. brezemisijsko.*

**Obrazložitev:**

Uredba o zelenem javnem naročanju (Uradni list RS, št. 51/17 in 64/19; v nadaljnjem besedilu: uredba), ki je začela veljati 1. januarja 2018, ureja zeleno javno naročanje za 20 predmetov, pri naročanju katerih mora naročnik po Zakonu o javnem naročanju (Uradni list RS, št. 91/15 in 14/18; v nadaljnjem besedilu: ZJN-3) naročati blago, storitve ali gradnje, ki imajo v primerjavi z običajnim blagom, storitvami in gradnjami v celotni življenjski dobi manjši vpliv na okolje in zagotavljajo varčevanje z naravnimi viri, materiali in energijo ter imajo enake ali boljše funkcionalnosti, in sicer predvsem na način doseganja obveznih ciljev iz uredbe.

S to spremembo se v slovenski pravni red prenaša Direktiva o spodbujanju čistih in energetsko učinkovitih vozil za cestni prevoz (Direktiva (EU) 2019/1161) Evropskega parlamenta in Sveta z dne 20. junija 2019, ki je nadomestila predhodno Direktivo 2009/33/ES Evropskega parlamenta in Sveta z dne 23. aprila 2009 o spodbujanju čistih in energetsko učinkovitih vozil za cestni prevoz. Direktiva nalaga državam članicam, da v dveh referenčnih obdobjih dosežejo nacionalne deleže čistih in brezemisijskih vozil v javnem naročanju prek:

1. pogodb za nakup, zakup, najem ali nakup s pridržanim lastništvom vozil za cestni promet, ki jih oddajo javni naročniki ali naročniki, če so zavezani k uporabi postopkov javnega naročanja,
2. pogodb o izvajanju javne službe v smislu Uredbe (ES) št. 1370/2007 Evropskega parlamenta in Sveta, katerih predmet urejanja je zagotavljanje storitev potniškega cestnega prevoza nad mejno vrednostjo, ki jo določijo države članice in ki ne presega veljavne mejne vrednosti iz člena 5(4) navedene uredbe;
3. naročil storitev prevoza, če za javne naročnike ali naročnike velja obveznost uporabe postopka javnega naročanja.

Tabela 1: nacionalni minimalni cilji javnega naročanja za delež čistih in brezemisijskih vozil zajetih v pogodbah iz točk a, b in c

|  |  |  |
| --- | --- | --- |
| Kategorija vozila | Od 2. avgusta 2021 do 31. decembra 2025 (prvo referenčno obdobje) | Od 1. januarja 2026 do 31. decembra 2030 (drugo referenčno obdobje) |
| Čista lahka vozila (M1, M2 in N1) | 22 % | 22 % |
| Čista težka vozila (N2, N3) | 7 % | 9 % |
| Čisti avtobusi (M3, ‘mestni avtobusi’) | 28 % | 40 % |
| Brezemisijski avtobusi (M3, ‘mestni avtobusi’) | 14 %  oz. polovica cilja čistih avtobusov | 20 %  oz. polovica cilja čistih avtobusov |

Države članice morajo zakone in druge predpise, potrebne za uskladitev s to direktivo, uveljaviti do 2. avgusta 2021. V uredbo se tako prenašata točki a in c.

Ministrstvo za javno upravo je v sodelovanju z Ministrstvom za infrastrukturo pripravilo predlog spremembe uredbe, ki bo zavezala javne naročnike k doseganju ciljev pri javnem naročanju vozil za cestni prevoz, ki bodo kupljena, zakupljena, najeta ali kupljena s pridržanim lastništvom ter pri naročanju storitev kot so navedene v 60a. točki Priloge 1 uredbe, katerih postopek javnega naročila se bo začel po 2. avgustu 2021. Pri naročilu storitev cilji veljajo za vozila, ki se bodo uporabljala za zagotavljanje storitev, zajetih v posameznih pogodbah. Podrobno so cilji za posamezne kategorije vozil opredeljeni v Prilogi 2 te spremembe uredbe.

Bistvene spremembe uredbe, vezane na vozila, se nanašajo na spremenjene tehnične pogoje pri naročanju vozil, ki se skladno z direktivo imenujejo »čista vozila« ter »brezemisijska vozila«.

Kot čista vozila se bodo tako štela vozila, ki bodo v kategoriji lahkih vozil (M1, M2, N1) dosegla izpuste CO2 do maksimalno 50 g na prevoženi kilometer. Za čista težka tovorna vozila pa vozila na stisnjen ali utekočinjen zemeljski plin, utekočinjen naftni plin ali vodik. Direktiva zajema tudi mestne avtobuse, ti bodo veljali za čiste, če bodo na električni pogon, stisnjen ali utekočinjen zemeljski plin ali vodik. Definicijo čistih vozil za težka tovorna vozila in mestne avtobuse določa Direktiva 2014/94/EU o vzpostavitvi infrastrukture za alternativna goriva.

Kot »brezemisijsko vozilo« se bo štelo vozilo, ki bo oddajalo manj kot 1 g/CO2/kWh. Podrobneje so čista in brezemisijska vozila opredeljena v Prilogi 2 uredbe.

Novost, ki se uvaja pri javnem naročanju, vezanem na vozila za cestni prevoz v spremembi uredbe, je upoštevanje deležev čistih in brezemisijskih vozil tudi pri naročilu nekaterih storitev prevoza:

- poštne in kurirske dejavnosti (prevoz pošte po cesti, poštna dostava, prevoz paketov, dostava paketov),

- komunalne dejavnosti (storitve zbiranja odpadkov),

- storitve javnega cestnega prevoza (javni prevoz, ki se ne izvajajo kot gospodarska javna služba),

- cestni potniški prevoz za posebne namene, izredni potniški prevoz.

Nadalje pa se s to spremembo uredbe razširja tudi nabor stavb, ki so zajete v obstoječem predmetu »Projektiranje in izvedba gradnje stavb«. »Stavba« pomeni objekt, ki je v skladu s Prilogo 1 Uredbe o klasifikaciji vrst objektov in objektih državnega pomena (Uradni list RS, št. 109/11 in 61/17 – GZ) klasificiran kot poslovna in upravna stavba (CC-SI 122), stavba splošnega družbenega pomena (CC-SI 126) ali stanovanjska stavba za posebne družbene skupine (CC-SI 113). Z namenom hitrejšega prehoda v nizko ogljično družbo in spodbujanjem krožnega gospodarstva ter zmanjšanjem vplivov na okolje je potrebno povečati rabo lesa, ki je priznano eden od najbolj okoljsko prijaznih naravnih materialov. Z vključitvijo stavb splošnega družbenega pomena in stanovanjskih stavb za posebne družbene namene se bo dodatno spodbudila večja raba lesa pri gradnji stavb, kar bo imelo zaradi povečane rabe lesa in lesnih tvoriv pozitiven vpliv tako na hitrejši razvoj gozdno lesnih verig, kot tudi na domačo lesno predelovalno industrijo. Uporabo lesa v stavbah pa je potrebno povečati tudi v skladu z usmeritvami Vlade Republike Slovenije, ki je v Akcijskem načrtu za povečanje konkurenčnosti gozdno lesne verige v Sloveniji do leta 2020 les opredelila kot našo strateško surovino, lesno predelovalno industrijo pa uvrstila med strateško pomembne gospodarske panoge.

S spremembo uredbe se razširja tudi nabor okoljskih vidikov, ki jih je potrebno upoštevati pri oddaji javnih naročil. Zaradi precejšnjega negativnega vpliva nekaterih, predvsem plastičnih proizvodov za enkratno uporabo, na okolje, je potrebno pri zelenem javnem naročanju dati prednost bolj trajnostnim proizvodom, bodisi proizvodom, ki ne vsebujejo plastike ali proizvodom, ki so trajnejše zasnovani in jih je možno večkrat uporabiti. S takšnimi ukrepi prispevamo k uveljavljanju hierarhije ravnanja z odpadki s poudarkom na preprečevanju odpadkov in zmanjšanju smetenja okolja. V Evropski uniji vsako leto v morjih in oceanih konča 150.000 do 500.000 ton plastičnih odpadkov, pri čemer plastični proizvodi za enkratno uporabo predstavljajo 50 %. Med plastične proizvode za enkratno uporabo spadajo različni pogosto uporabljeni izdelki široke potrošnje, ki se po enkratni uporabi za namen, za katerega so bili predvideni, zavržejo, redko reciklirajo in hitro smetijo okolje. Zato je potrebno trend preobrniti v uporabo bolj trajnostnih proizvodov.

Dodatno se v uredbi popravlja tudi besedilo pri cilju zelenega javnega naročanja čistil.